CELEX: C2007/020/62
Language: lt
Date: 2007-01-27 00:00:00
Title: Byla F-143/06 2006 m. gruodžio 18 d. pareikštas ieškinys byloje Continolo prieš Komisiją

27.1.2007   
            
            
               LT
            
            
               Europos Sąjungos oficialusis leidinys
            
            
               C 20/41
            
         2006 m. gruodžio 18 d. pareikštas ieškinys byloje Continolo prieš Komisiją
   
   (Byla F-143/06)
   (2007/C 20/63)
   Proceso kalba: prancūzų
   Šalys
   
      Ieškovas: Donato Continolo (Duino, Italija), atstovaujamas advokatų S. Rodrigues, C. Bernard-Glanz ir R. Albelice
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti 2006 m. sausio 3 d. Komisijos sprendimą suteikti ir apskaičiuoti ieškovo teises į pensiją tiek, kiek jame už laikotarpį, per kurį jis buvo atostogose dėl asmeninių priežasčių nuo 1981 m. birželio 11 d. iki 1983 m. kovo 1 d. atsižvelgiama į pensinio stažo laikotarpį, kurį sudaro 5 mėnesiai ir 6 dienos vietoj 8 mėnesių ir 20 dienų.
            
         
               —
            
            
               Panaikinti 2006 m. sausio 3 d. Komisijos sprendimą atmesti ieškovo skundą.
            
         
               —
            
            
               Nurodyti Komisijai ginčijamų sprendimų panaikinimų pasekmes, o būtent susijusias su priklausančiais procentais, kurie dabar yra 66,66666 %, ir kurie turi būti perskaičiuoti atsižvelgiant į 1983 m. sausio ir vasario mėnesius.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, buvęs Komisijos pareigūnas, yra pensijoje nuo 2006 m. sausio 1 dienos. Savo ieškiniu jis ginčija Komisijos sprendimą suteikti ir apskaičiuoti jo teises į pensiją tiek, kiek iš šio sprendimas tapo aišku, jog nebuvo atsižvelgta į visas teises, kurias jis įgijo atostogaudamas dėl asmeninių priežasčių ir už kurį buvo atliktas pervedimas į Bendrijų sistemą.
   Ieškovas nurodo, pirma, teisėtų lūkesčių apsaugos ir gero administravimo principus bei rūpestingumo pareigos pažeidimus, antra, akivaizdžią vertinimo klaidą ir pareigos motyvuoti pažeidimą.